Lakeuden Maanpuolustaja

Kaksi vuotta NATO:ssa - luentotapahtuma Seinäjoella
2025-04-04 17:00 - 19:00 (Europe/Helsinki)
Kaksi vuotta NATO:ssa -luentotapahtuma 4.4.2025 klo 17-19 Seinäjoen kaupungin kirjastossa, illan luennoitsijana kontra-amiraali evp. Jori Harju
Illan aiheina mm:
-Toimintaympäristön kehittäminen
-Puolustuspoliittinen selonteko ja linjaukset
-Merivoimat nyt ja huomenna
Luennon jälkeen on mahdollista tehdä kysymyksiä ja keskustelua illan aiheesta.
Paikalla Seinäjoen Sotilaskoti sisaret, munkkia ja kahvia myytävänä.
Järjestäjänä: Pohjanmaan Rauhanturvaajat ry yhteistyössä Seinäjoen kaupungin kirjaston kanssa.

SRA kilpailu K + K + P (Ilmajoki)
2025-04-06
Tarkentuu…

Lakeuden Maanpuolustajain Tuki ry:n hallituksen kokous 1/2025 (siirretty)
2025-04-07 18:00 - 19:30
Lakeuden Maanpuolustajain Tuki ry:n hallituksen kokous 1/2025
Aika: 7.4.2025 klo 18:00
Aihe: Tilit, toimintakertomus ja toimintasuunnitelma
Paikka: Microsoft TEAMS -videoneuvottelu
Kokouskutsu, esityslista ja linkki kokoukseen lähetetään sähköpostitse hallituksen jäsenille.
SIIRRETTY 15.4.2025 klo 18:00!

Kuukausiluento: Lento-osasto Kuhlmey
2025-04-09 18:00 - 19:00
Sotahistorioitsija Eero Paavola
Kuukausiluento: Lento-osasto Kuhlmey
Kauhava Y- Kino 9.4.2025 klo 18.00
Luennoitsijana sotahistorioitsija Eero Paavola
Kauhavan sotilaskoti tarjoaa kahvit alkaen klo 17.30
Tilaisuus on kaikille avoin ja maksuton
Järjestäjänä:
Sotien 1939-1945 Etelä-Pohjanmaan Perinneyhdistys ry / Kauhavan perinnetoimikunta
TERVETULOA!

TURVA25 – maanpuolustustapahtuma Seinäjoella
2025-04-11 15:00 - 2025-04-12 16:00
TURVA25 – maanpuolustustapahtuma Seinäjoella
Etelä-Pohjanmaan Reserviläispiirit järjestävät yhteistyössä Puolustusvoimien ja Ideaparkin kanssa turvallisuus- ja varautumistapahtuman Seinäjoen Ideaparkissa 11.–12.4.2025.
Perjantaina 11.4. ohjelmassa on mm. Hannu Maunulan MilFight – kamppailulajinäytös Ideaparkin keskuskäytävällä. Lisäksi keskuskäytävän lavalla esiintyy Timo Luostari & Tulitauko – orkesteri.
Lauantaina 12.4. Puolustusvoimien kalustoesittely kauppakeskuksen pihassa sekä maanpuolustusjuhla klo 14 alkaen Ideaparkin keskuskäytävällä. Maanpuolustusjuhlassa esiintyy MPK Pohjanmaan soittokunta ja juhlapuhujaksi saapuu Naisten valmiusliiton puheenjohtaja Paula Risikko.
Ideaparkin sisätiloissa on tapahtuman molempina päivinä militariaa myyvä Etulinja – myymälä ja yhdistystoiminnan esittelypisteitä, haastatteluja ja muuta ohjelmaa.
Turvallisuus- ja varautuminen TURVA25 – tapahtuma Seinäjoella

SRA kilpailu K + H (Peräseinäjoki)
2025-04-12

Reserviläisammunnat RA3 ja RA4 (pistooli) Peräseinäjoki
2025-04-12

Perinteinen hiljaisen viikon kirkkoilta
2025-04-14 18:00
Perinteinen hiljaisen viikon kirkkoilta Lakeuden Ristissä maanantaina 14.4. klo 18:00.
Ahtisaarna kirkkoherra Ari Auranen, liturgi Sanna Ålander, kanttori Maria Väinölä, Hy-kuoro, johtaa Anna Laakso.
Kolehti kerätään reserviläisten keskuudessa tehtävään hengelliseen ja perinnetyöhön.
Avaussanat Seinäjoen Reserviläiset / Heikki Koivisto
Lakeuden Risti. Kuva: Jukka Kontkanen

Luentotilaisuus: Taisteluun valmistautuminen
2025-04-14 18:00 - 21:00
Luentotilaisuus: Taisteluun valmistautuminen
Vääpeli Enrico Annus
Kauhajoen Yhteiskoulun auditoriossa maanantaina 14.4. klo 18:00 (ovet auki 17:30)
Luennoitsijana tilaisuudessa on Enrico Annus puolustusvoimien erikoisjoukoista Utin jääkärirykmentistä.
Tilaisuudessa pidettävän koulutuksen tarkoituksena on kehittää osallistujien resilienssiä ja stressin sietoa poikkeaviin tilanteisiin, osana kokonaisvaltaista toimintakykyä. Koulutuksessa käsitellään taisteluun valmistautumista ja sen eri osa-alueita. Tavoitteena on antaa osallistujille ajattelun kehittämisen ja itsetuntemuksen kautta työkaluja haastavien asioiden
omatoimiseen käsittelyyn.
Osoite: Prännärintie 4, 61800 Kauhajoki.
Tilaisuus päättyy viimeistään klo 21:00.
Kahvitarjoilu ja vapaaehtoinen kahvimaksu käteisellä.
Tilaisuuden järjestävät Kauhajoen Reserviupseeriyhdistys ry ja Kauhajoen Reserviläiset ry
Tilaisuuteen on vapaa pääsy ja pakollinen ennakkoilmoittautuminen, ilmoittaudu viimeistään pe 11.4. aikana. Paikkoja on rajoitetusti ja järjestäjät pidättävät oikeuden rajata osallistujamäärää.

Etelä-Pohjanmaan Reserviläispiiri ry:n piirihallituksen kokous 3/2025
2025-04-14 18:30 - 20:00
Etelä-Pohjanmaan Reserviläispiiri ry:n piirihallituksen kokous 3/2025
Aika: 14.4.2025 klo 18:30
Aihe: Huomionosoitusesitykset
Paikka: Microsoft TEAMS -videoneuvottelu
Kokouskutsu, esityslista ja linkki kokoukseen lähetetään sähköpostitse piirihallituksen jäsenille.

Isopistoolikilpailut Ilmajoella
2025-04-15

Lakeuden Maanpuolustajain Tuki ry:n hallituksen kokous 1/2025
2025-04-15 18:00 - 19:30
Lakeuden Maanpuolustajain Tuki ry:n hallituksen kokous 1/2025
Aika: 15.4.2025 klo 18:00
Aihe: Tilit, toimintakertomus ja toimintasuunnitelma
Paikka: Microsoft TEAMS -videoneuvottelu
Kokouskutsu, esityslista ja linkki kokoukseen lähetetään sähköpostitse hallituksen jäsenille.

Perinneilta
2025-04-16 18:30 - 20:00
Perinneilta
Keskiviikkona 16.4.2025 Vimpelin perinneilta. Lakis Areenalla (Lakeaharjuntie, 62840 Lakaniemi) klo 18.30, kahvitus jo klo 18.00.
Tilaisuuden ohjelma:
– Kahvitus, Kyläseuran kahvio auki ennen ja jälkeen tilaisuuden.
– Yhdistyksen ja liiton toiminnan esittely, Veli Suvanto
– Esa Kataja pitää esityksen aiheesta Karjalan kannaksen vapaaehtoiset linnoitustyöt kesällä 1939.
Tilaisuus on kaikille avoin. Tervetuloa.

Cooperin testi Seinäjoella
2025-04-23
Tarkentuu….

Etelä-Pohjanmaan Reserviläisnaiset ry:n sääntömääräinen kevätkokous
2025-04-23 18:00 - 19:30
Etelä-Pohjanmaan Reserviläisnaiset ry:n sääntömääräinen kevätkokous pidetään keskiviikkona 23.4.2025 klo 18.00 Valkoinen Puu Cafen yläkerrassa, os. Kauppakatu 6 B, Seinäjoki. (Omakustanteinen kahvi).
Tervetuloa!

Kunniakäynnit sotiemme 1939-1945 muistomerkeille
2025-04-25 09:00 - 10:30

Lapin sodasta 80 vuotta -luento (osa II)
2025-04-26 12:00 - 13:30
Lapin sodasta 80 vuotta -luentosarja
Lapin sodasta tulee tänä vuonna kuluneeksi 80 vuotta, ja sen johdosta järjestämme yhteistyössä Seinäjoen kaupungin kirjaston kanssa kolmen luennon sarjan, jossa käsitellään sodan keskeisiä tapahtumia ja niiden vaikutuksia. Luentosarja tarjoaa mahdollisuuden syventyä Lapin sodan eri vaiheisiin ja ymmärtää sen merkitystä Suomen historiassa.
Toinen luento pidetään 26. huhtikuuta 2025 klo 12.00– ja sen aiheena on “Tornion maihinnousu 1944 – taistelut ja jäljet”. Luennoitsijana toimii FM Mika Kulju, joka käsittelee Tornion alueen taisteluja ja niiden seurauksia.
Luento pidetään Seinäjoen kirjaston Jaaksisalissa.

Kansallinen veteraanipäivä
2025-04-27 10:00 - 15:00

Lakeuden Maanpuolustajain Tuki ry:n vuosikokous
2025-04-28 18:00 - 19:30
Lakeuden Maanpuolustajain Tuki ry:n vuosikokous
Aika: 28.4.2025 klo 18.00
Aihe: Tilinpäätökset ja toimintasuunnitelman vahvistaminen
Paikka: Impivaarantie 25, Seinäjoki
Kahvitarjoilu klo 17:30 alkaen.

Ammunnat perinnekivääri 100m PM (Ilmajoki)
2025-04-29

Perinneilta
2025-05-02 18:00 - 19:30
Perinneilta
Perjantaina 2.5.2025 Perinneilta lukion auditoriossa (Puistotie 8, 61800 Kauhajoki) klo 18.00.
Tapahtuma on osa Kauhajoen kriuhnaasu-kulttuuriviikkoa.
Tilaisuuden ohjelma:
Dokumenttielokuva “Kaukokatseinen Mannerheim” klo 18.00-.
Elokuvasta on tarkemmin kerrottu TÄÄLLÄ.
Tilaisuus on kaikille avoin. Tervetuloa.

Perinnekivääri ja kiikarikivääri 300m PM (Kauhava)
2025-05-03 08:00 - 16:00
Kauhavan Hopiavuoren ampumaradalla ammutaan lauantaina 3.5. klo 9 alkaen
perinne- ja kiikarikiväärin 300 metrin pm-kisa.
Ilmoittautuminen paikan päällä.
16 osallistujaa / erä, 1. erä aloittaa viimeistään klo 9.00. Ratasääntö mahdollistaa aloituksen jo klo 8.00.
Ammutaan non-stop periaatteella eteenpäin. Viimeinen ampumaerä aloitetaan klo 12.30
Erän aikana ammutaan kiikari- ja perinnekiväärilajit. Lajit saa ampua haluamassaan järjestyksessä.
Sarjat H, H50, H60, H70 ja D
Hinta 15€ laji, kumpikin laji 25€
Kukin kilpailija voi ilmoittautua vain yhteen sarjaan per laji, ikäluokkansa mukaiseen sarjaan tai yleiseen sarjaan.
Tällä menettelyllä mahdollistetaan se että mahdollisimman moni eri ampuja saa osallistuttua kilpailuun.
Reserviläisurheiluliiton mestaruuskilpailuiden yleissäännöt sallivat tämän menettelyn kilpailunjärjestäjälle.
(https://resul.fi/mestaruuskilpailuiden-yleissaannot/)
Kilpailun ulkopuolella voi halutessaan ampua niin pitkään kuin eriä riittää, kuitenkin antaen tilaa niille ampujille,
jotka eivät ole vielä kilpailusuoritustaan saaneet ampua.
Kisaamaan vain terveenä, pidä huoli hygieniasta.
Erän aikana odotetaan ampumakatoksen vieressä olevalla parkkipaikalla.
Odottelun aikana mahdollisuus makkaranpaistoon.
Palkinnot jaetaan 2. erän jälkeen tai toimitetaan myöhemmin.
Muistathan että kisaan osallistujalla tulee olla maksettuna vakuutus ja jäsenyys!
Kisaan osallistuvien ampumaturva (RES, RUL tai SAL) tullaan tarkastamaan ilmoittautumisen yhteydessä.
Tervetuloa paikalle!

Tutustumismatka Lahden sotilaslääketieteelliseen museoon
2025-05-03 08:00 - 21:00

Lapin sodasta 80 vuotta -luento (osa III)
2025-05-03 12:00 - 13:30
Lapin sodasta 80 vuotta -luentosarja
Lapin sodasta tulee tänä vuonna kuluneeksi 80 vuotta, ja sen johdosta järjestämme yhteistyössä Seinäjoen kaupungin kirjaston kanssa kolmen luennon sarjan, jossa käsitellään sodan keskeisiä tapahtumia ja niiden vaikutuksia. Luentosarja tarjoaa mahdollisuuden syventyä Lapin sodan eri vaiheisiin ja ymmärtää sen merkitystä Suomen historiassa.
Kolmas luento pidetään 3. toukokuuta 2025 klo 12.00– ja käsittelee “Lapin evakuointi ja sodan tuhot sekä tärkeimmät taistelupaikat”. Luennon pitäjä on vielä avoin, mutta luento tarkastelee Lapin evakuointia, sodan tuhoja ja keskeisiä taistelupaikkoja.
Luento pidetään Seinäjoen kirjaston Jaaksisalissa.

SRA kilpailu K + P (+K) Ilmajoki
2025-05-04

Etelä-Pohjanmaan Reserviupseeripiiri ry:n kevätkokous
2025-05-05 18:00 - 19:30
Etelä-Pohjanmaan Reserviupseeripiiri ry:n kevätkokous
Aika: 5.5.2025 klo 18:00
Paikka: Isokyrö, Pohjankyrön talo (ent. suojeluskuntatalo), osoitteessa Pohjankyröntie 142, 61500 Isokyrö
Käsitellään sääntöjen määrittelemät asiat
Ennen varsinaista kokousta ohjatut tutustumiskierrokset tykkipuistossa ja asemiesmuseolla samassa osoitteessa
kahvitarjoilu ennen kokousta klo 17:30 alkaen
Tervetuloa!

Perinnepistooli PM koulu, kuvio (Ilmajoki)
2025-05-06

Kuukausiluento: Mannerheimin henkilövartiointi ja turvallisuus 1918-1946
2025-05-06 17:00 - 18:00
KUUKAUSILUENTO: Marsalkan muskettisoturit – Mannerheimin henkilövartiointi ja turvallisuus 1918-1946
Tietokirjailija Mikko Tyni
6.5.2025 klo 17:00 osoitteessa Elinkeinotalo Huhtalantie 2, Seinäjoki
Mikko Tynin monivuotinen tutkimustyö vaietun ja salatun teeman äärellä. Valokeilaan nousee suurmiehen tuntemattomat henkivartijat ja lukuisat uhkatilanteet. Tätä ei ole aikaisemmin avattu suurelle yleisölle. Luento pureutuu mm kevään 1943 salamurhaoperaation vaiheisiin ja taustaan.
Mikko Tyni on tietokirjailija, joka on perehtynyt laajasti tiedusteluhistoriaan ja sota-ajan lääkintähuoltoon. Nyt luennon aiheena sellaista, josta on tähän asti vaiettu. Tilaisuus on kaikille avoin.
TERVETULOA!
Järjestäjänä Sotien 1939- 1945 Etelä-Pohjanmaan Perinneyhdistys ry

Sotilaskotitoiminnan perinnepäivä
2025-05-07 10:00 - 13:00
Sotilaskotitoiminnan perinnepäivänä 7.5.2025 klo 10 alkaen
Sotilaskotiyhdistys keittää soppatykillä hernerokkaa Prisman pääovella, Hyllykalliontie 2
Tervetuloa ostamaan ja nauttimaan keittoa paikanpäälle ja keittoa myydään myös omiin astioihin.
Myyntituotto varusmiesten hyväksi.
Tervetuloa!
Seinäjoen seudun sotilaskotiyhdistys

Kenttäammunta 150m PM-kilpailu, kiikari-, perinne- ja diopterikivääri (Kauhava)
2025-05-10 09:00 - 17:00
Tulostettava kilpailukutsu löytyy TÄSTÄ!
